ডিটেনশন ক্যাম্পে থাকা বন্দীদের হাতে নতুন জামাকাপড় তুলে দিল বাঙালি যুব ছাত্র সংস্থা – হিন্দুর সাথে, হিন্দুর পাশে
ডিটেনশন ক্যাম্পে থাকা বন্দীদের হাতে নতুন জামাকাপড় তুলে দিল বাঙালি যুব ছাত্র সংস্থা
Hindu Samhati October 6, 2019 আসাম
সারা বাঙালি যুব ছাত্র সংস্থা-এর বরাক উপত্যকা শাখা এবং সারা অসাম যুব ছাত্র ফেডারেশন এর যৌথ উদ্যোগে আজ ৬ই অক্টোবর, ২০১৯ দুর্গা পূজার মহাষ্ঠমীর দিনে শিলচর কেন্দ্রীয় কারাগারে স্থিত ডিটেনশন ক্যাম্পে থাকা বন্দিদের মধ্যে দুর্গা পূজা উপলক্ষে নতুন বস্ত্র বিতরণ করা হয়। শিলচরের এই ডিটেনশন ক্যাম্পে মোট ৭৪ জন কারাবন্দি আছেন , তার মধ্যে ৬০ জন পুরুষ ১৩জন মহিলা ও একটি ছোট বালিকা আছে । পুরুষদের মধ্যে নুতন সাদা পাঞ্জাবি, মহিলাদের নুতন শাড়ী ও বাচ্চা মেয়েটিকে একটা নতুন জামা বিতরণ করা হয়।
সংস্থার কেন্দ্রীয় কমিটির সাধারণ সম্পাদক শ্রী রথীন্দ্র দাস বলেন যে ডিটেনশন ক্যাম্পের কারাবন্দিরা ধর্মীয় নির্যাতন, বিচার ব্যবস্থার বেড়াজাল, উগ্র বিবেকহীন জাতীয়তাবাদ এবং আনন্দে মাতোয়ারা স্বজাতির সহানুভূতির অভাবে নিতান্তই অসহায় ও অনিশ্চয়তার মধ্যে দিন কাটাচ্ছেন । যে জাতি আশৈশব দুর্গা পুজো পালন করে এসেছেন । পুজোতে নতুন কাপড় পরে এসেছেন । কিন্ত আজ তারাই এই সব চিরাচরিত প্রথা থেকে বঞ্চিত ।
তাই সারা বাঙালি যুব ছাত্র সংস্থা তাদের মনের ক্ষতে কিঞ্চিত প্রলেপ দিতে আজকের দিনে নতুন বস্ত্র বিতরণের উদ্যোগ নেন।
সেই সঙ্গে তাদের এই আশ্বাসও দেওয়া হয় যে এই সংস্থা ডিটেনশন ক্যাম্পে কারাবন্দির পাশে আছে ও থাকবে ।
সারা বাঙালি যুব ছাত্র সংস্থার, বরাক উপত্যকার সভাপতি শ্রী সমর ভট্টাচার্য্য প্রশাসন সংস্থার ডিটেনশন ক্যাম্পের কারাবন্দিদের মধ্যে নতুন বস্ত্র বিতরণের সুযোগ দেওয়ার জন্য গভীর কৃতজ্ঞতা জ্ঞাপন করেন । আজকের এই অনুষ্ঠানে শ্রী বিশ্বরূপ ভট্টাচার্য্য, শ্রী অনিক চক্রবর্তী ও শ্রী শুভাশিস চৌধুরী ও যোগদান করেন।
Previous মহা অষ্টমীতে অঞ্জলি দিলেন নুসরত জাহান
Next আমতার গাজীপুরে দুর্গাপূজা অনুষ্ঠানে আমন্ত্রিত হিন্দু সংহতির সভাপতি